બાયડમાં માર્કેટયાર્ડ આગળ જલારામ સીડ્સ કોર્પોરેશન ધરાવતા ભાનુભાઈ કરશનભાઈ પટેલ સામે કપાસના બોગસ બિયારણના વેપલાની ફરીયાદ થતાં સનસનાટી મચી ગઈ છે આ અગાઉ મોડાસાના બિયારણના વેપારી સામે પણ પોલીસ ફરીયાદ દાખલ કરવામાં આવી છે. ગતતા. રપ મેના રોજ નાયબ ખેતી નિયામક ખેડા અને મદદનીશ ખેતી નિયામક અરવલ્લીની સંયુકત ટીમ દ્વારા બાયડમાં પેટ્રોલપંપ સામે આવેલ જલારામ સીડસ કોર્પોરેશનની તપાસ દરમ્યાન જંતુનાશક દવાઓ માટે બનાવેલ ખાખી બોક્ષમાં કપાસના પાકના અનઅધિકૃત રજીસ્ટ્રેશન વગરના ૧૮ ટીનનો જથ્થો મળી આવ્યો હતો.